CELEX: 62018CN0022
Language: sl
Date: 2018-01-11 00:00:00
Title: Zadeva C-22/18: Predlog za sprejetje predhodne odločbe, ki ga je vložilo Amtsgericht Darmstadt (Nemčija) 11. januarja 2018 – TopFit e.V., Daniele Biffi/Deutscher Leichtathletikverband e.V.

9.4.2018   
            
            
               SL
            
            
               Uradni list Evropske unije
            
            
               C 123/12
            
         Predlog za sprejetje predhodne odločbe, ki ga je vložilo Amtsgericht Darmstadt (Nemčija) 11. januarja 2018 – TopFit e.V., Daniele Biffi/Deutscher Leichtathletikverband e.V.
   (Zadeva C-22/18)
   (2018/C 123/17)
   Jezik postopka: nemščina
   
      Predložitveno sodišče
   
   Amtsgericht Darmstadt
   
      Stranke v postopku v glavni stvari
   
   
      Tožeči stranki: TopFit e.V., Daniele Biffi
   
      Tožena stranka: Deutscher Leichtathletikverband e.V.
   
      Vprašanja za predhodno odločanje
   
   
               1.
            
            
               Ali je treba člene 18, 21 in 165 PDEU razlagati tako, da določba v atletskem pravilniku zveze države članice, ki kot pogoj za udeležbo na nacionalnih prvenstvih določa državljanstvo te države članice, pomeni diskriminacijo, ki je prepovedana?
            
         
               2.
            
            
               Ali je treba člene 18, 21 in 165 PDEU razlagati tako, da so amaterski športniki, ki nimajo državljanstva države članice, nedopustno diskriminirani, če jim zveza države članice sicer omogoča nastop na nacionalnih prvenstvih, vendar lahko tekmujejo samo „izven“ ali „brez točk“, brez pravice do sodelovanja na finalnih tekih in finalnih tekmah?
            
         
               3.
            
            
               Ali je treba člene 18, 21 in 165 PDEU razlagati tako, da so amaterski športniki, ki nimajo državljanstva države članice, nedopustno diskriminirani, če jih zveza države članice izključuje iz podelitve nacionalnih naslovov oziroma iz uvrstitve?